Centrum pedagogicko-psychologického poradenstva a prevencie

Bernolákova 1652, 955 01 Topoľčany, 038/5323187

[cpppaptopolcany@gmail.com](mailto:cpppaptopolcany@gmail.com)

**S P R Á V A**

o výsledkoch a podmienkach odbornej činnosti

Centra pedagogicko-psychologického poradenstva a prevencie v Topoľčanoch

za školský rok 2019/2020

**Predkladá:**

Mgr. Alexandra Rosová Hanáková

riaditeľka CPPPaP Topoľčany

**Vyjadrenie rady školy:**

CPPPaP – typ školského zariadenia bez rady školy

**Stanovisko zriaďovateľa:**

Okresný úrad Nitra

s ch v a ľ u j e – n e s ch v a ľ u j e

správu o výsledkoch a podmienkach činnosti

Centra pedagogicko-psychologického poradenstva

a prevencie v Topoľčanoch

za šk. rok 2019/2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zriaďovateľ

**Vypracovala:**

Mgr. Alexandra Rosová Hanáková, riaditeľka Centra pedagogicko-psychologického poradenstva a prevencie v Topoľčanoch /ďalej len CPPPaP Topoľčany/

**Východiská a podklady:**

Správa je vypracovaná v zmysle:

1. Vyhláška Ministerstva školstva SR č. 9/2006 Z.z. zo 16.12.2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
2. Metodické usmernenia MŠ SR č. 10/2006-R k vyhláške MŠ SR č. 9/2006 Z.z.
3. Pedagogicko-organizačné pokyny na šk.r. 2019/2020
4. Plán práce CPPPaP Topoľčany na šk. rok 2019/2020
5. Ďalšie podklady – výstupy z programu EVUpp – vypracované ÚIPŠ Bratislava na účely povinnej evidencie činnosti CPPPaP a na účely vyhotovenia štatistických výstupov, vrátane štátnych štatistických výkazov

**S P R Á V A**

o výsledkoch a podmienkach odbornej činnosti

Centra pedagogicko-psychologického poradenstva a prevencie v Topoľčanoch

za školský rok 2019/2020

**A. Základné identifikačné údaje** /§ 2 ods. 1 písm. a/

Centrum pedagogicko-psychologického poradenstva a prevencie je školské zariadenie, ktoré poskytuje komplexnú odbornú psychologickú, špeciálno-pedagogickú, výchovnú, poradenskú a preventívnu starostlivosť deťom a mládeži do ukončenia prípravy na vzdelávania, ich zákonným zástupcom a pedagogickým a odborným zamestnancom v oblasti optimalizácie osobnostného vývinu, vzdelávania a profesijného rastu, starostlivosti o rozvoj nadania a eliminovanie porúch psychického vývinu a porúch správania.

|  |  |
| --- | --- |
| názov | Centrum pedagogicko-psychologického poradenstva a prevencie |
| adresa | Bernolákova 1652, 955 01 Topoľčany |
| email | [ppptopolcany@topolcany.net](mailto:ppptopolcany@topolcany.net), cpppaptopolcany@gmail.com |
| webová adresa | www.cpppaptopolcany.sk |
| zriaďovateľ | Okresný úrad Nitra, Štefánikova trieda 69, 949 01 Nitra |
| Vedúci zamestnanci | Mgr. Alexandra Rosová Hanáková, riaditeľ  PhDr. Eva Hašanová, zástupca riaditeľa |
| Forma hospodárenia | Rozpočtová organizácia s právnou subjektivitou |

**B. Údaje o klientele /**§ 2 ods. 1 písm. b/

Naše zariadenie v školskom roku 2019/2020 poskytovalo svoje služby na základe zákona 245/2008 Z.z. (školský zákon) pedagogickým a odborným zamestnancom v pôsobnosti okresu Topoľčany a to následne – 43 materských škôl, 20 plnoorganizovaných škôl, 2 špeciálne základné školy, 5 neplnoorganizovaných škôl a 11 stredných odborných škôl, z toho 1 gymnázium. V zmysle vyhlášky MŠ SR č. 325/2008 Z.z. o školských zariadeniach výchovného poradenstva a prevencie sú naše služby zamerané i na metodické usmerňovanie činnosti koordinátorov prevencie a školských psychológov v školách a školských zariadeniach a výchovných poradcov a sociálnych pedagógov v ZŠ, SŠ a školách pre žiakov s nadaním.

* ***Evidovaní klienti podľa druhu školy, zariadenia***

|  |  |  |  |  |  |
| --- | --- | --- | --- | --- | --- |
| **druh školy** | **klientov spolu** | **jednorázovo** | | **opakovane** | |
| **individuálne** | **skupinovo** | **individuálne** | **skupinovo** |
| **MŠ** | 343 | 112 | 187 | 24 | 20 |
| **ŠMŠ** | 0 | 0 | 0 | 0 | 0 |
| **ZŠ** | 715 | 72 | 506 | 127 | 10 |
| **ŠZŠ +intg.** | 3 | 1 | 0 | 2 | 0 |
| **Gymnázium** | 107 | 5 | 102 | 0 | 0 |
| **Stred. odb. školy** | 16 | 4 | 0 | 11 | 1 |
| **Špec. SOŠ** | 2 | 0 | 0 | 2 | 0 |
| **Rodiny, nezaradené** | 12 | 10 | 0 | 2 | 0 |
| **SPOLU** | 1198 | 204 | 795 | 168 | 31 |

V hodnotenom školskom roku sme v CPPPaP Topoľčany evidovali spolu 1198 klientov. Hodnotení klienti sú tí, ktorí boli priamo zadaní do programu EVUpp a majú vytvorení spis, resp. činnosť s nimi je evidovaná v štatistickom programe pod ich menom. V porovnaní s minulým školským rokom nám výrazne klesol počet detí navštevujúcich MŠ. Dôvodom tohto poklesu bola situácia, ktorá nastala v marci 2020 súvisiaca s COVID – 19. Aj keď sme mali naplánované a dohodnuté depistážne stretnutia, tieto začali MŠ rušiť ešte pred uzatvorením škôl a školských zariadení a nevyšetrili sme depistážne všetky naplánované materské školy. Ďalším faktorom, ktorý negatívne vplýva na zníženie počtu klientov je dlhodobá PN odborného zamestnanca. Veľmi pozitívnym krokom sa ukázala zmena termínu konania profesionálnej orientácie na ZŠ, ktorá bola preložená z mája aktuálneho školského roku na obdobie pred obmedzením činnosti a uzavretím škôl. Preto sme nepocítili pokles v klientoch zo ZŠ. Aj v  školskom roku 2019/2020 sme realizovali kariérové poradenstvo na gymnáziu, kde prebehla nielen diagnostika profesionálnych schopnosti ale i následné skupinové a individuálne kariérové poradenstvo, ktoré rešpektuje objektívne získané podklady z predmetnej diagnostiky.

* ***Klienti podľa dôvodu príchodu***

|  |  |
| --- | --- |
| **Dôvod** | **počet** |
| Školská zrelosť | 302 |
| Problémy v učení | 153 |
| Problémy v správaní | 33 |
| Nadanie - talent | 15 |
| Osobnostné a psychické problémy | 9 |
| Kariérové poradenstvo | 628 |
| Osobnostný rozvoj | 2 |
| Sociálno-patologické javy | 1 |
| Poruchy vo vývine reči, zmysl. poruchy | 3 |
| Rodinné a iné dôvody | 4 |
| Rizikový vývin | 2 |
| Zdravotné znevýhodnenie | 46 |

Pri porovnaní počtov klientov podľa dôvodu je zjavný už skôr spomínaný rozdiel v klientoch, u ktorých prebehla diagnostika z dôvodu školskej zrelosti. Výpadok bol spôsobený objektívnymi faktormi. V predchádzajúcich rokoch sme priemerne vykonali depistáž školskej zrelosti na cca 30-tich materských školách, tento rok to bolo len na 17 a to z dôvodu uzavretia prevádzky materských škôl v marci 2020. Následne prebiehala už len individuálna diagnostika až po uvoľnení opatrení, ale to len v urgentných prípadoch, ktoré sme si určovali nielen podľa usmernení ale i podľa interných predpisov. Nakoľko sme evidovali dlhodobú PN psychológa, zapojil sa do diagnostiky aj špeciálny pedagóg nášho zariadenia. Ostatné počty evidovaných klientov podľa dôvodu korešpondujú približne so školským rokom 2018/2019. V počtoch určujúcich „*kariérové poradenstvo“*, sú zahrnuté i diagnostiky výberu do plaveckej triedy. Aj keď legislatívne predmetné nie je povinnosťou, škola, ktorá realizuje tento výber, naďalej ponechala túto povinnosť ako súčasť osobného spisu žiaka.

* ***Klienti podľa iniciátora príchodu***

|  |  |
| --- | --- |
| **Iniciátor** | **počet** |
| Depistáž | 240 |
| Klient sám | 5 |
| Rodič/zák. zástupca | 221 |
| Škola, školské zariadenie | 718 |
| Zariadenie sociálnej starostlivosti | 3 |
| Zdravotnícke zariadenie | 5 |
| Kurátor, polícia, súd | 4 |
| Špec. vých. zariadenie | 1 |

Aj v tomto školskom roku sme pokračovali v nastupujúcom trende medzirezortnej spolupráce, a to nie len so strany ÚPSVaR pri riešení spoločných klientov podaním správy, ale výrazne sa zintenzivnili aj požiadavky so strany súdu, kde súdnym rozhodnutím bola odporúčaná intervencia práve v našom zariadení. So strany ÚPSVaR sme boli kontaktovaní aj z dôvodu prevzatia starostlivosti o klientov, ktorí sa až následne stali našimi klientmi. Išlo o pomoc pri riešení výchovných problémov, starostlivosť v predrozvodovej alebo porozvodovej intervencií – styk otec – dieťa, komunikácia medzi rozvedenými rodičmi a pod. Rovnako sme boli zaviazaní aj súdnym rozhodnutím k spolupráci pri riešení výchovných problémov alebo porozvodovej komunikácie. Predpokladáme, že tento nárast bol spôsobený pozitívnou skúsenosťou s našim zariadením a dôverou v naše schopnosti. Aj v školskom roku 2019/2020 sa osvedčil aj spôsob komunikácie cez email, alebo cez kontaktný formulár na [www.cpppaptopolcany.sk](http://www.cpppaptopolcany.sk). Na našej stránke boli uverejnené aj metodické materiály určené pre odbornú, resp. pedagogickú verejnosť. Rovnako sme informovali na webe aj o opatreniach súvisiacich s pandémickou situáciou prijatými v našom zariadení.

* ***Klienti, ktorým bola poskytnutá odborná starostlivosť***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| aktivita | **počet aktivít** | | | | | **počet účastníkov** | | | | |
| Spolu | v tom | | | | Spolu | v tom | | | |
| individuálne | | skupinovo | | individuálne | | skupinovo | |
| jedno-rázovo | opako-vane | jedno-rázové | Opaku-júce sa | jedno-rázovo | opako-vane | jedno-rázovo | opako-vane |
| diagnostika | 1250 | 279 | 145 | 799 | 27 | 1198 | 288 | 168 | 806 | 31 |
| poradenstvo | 713 | 106 | 156 | 443 | 8 | 577 | 82 | 60 | 439 | 4 |
| terapia | 295 | 16 | 229 | 1 | 49 | 64 | 12 | 45 | 1 | 8 |
| rehabilitácia | 132 | 1 | 116 | 0 | 15 | 23 | 1 | 20 | 0 | 2 |
| anamnéza | 122 | 117 | 0 | 5 | 0 | 122 | 117 | 0 | 5 | 0 |
| SPOLU | 2502 | 519 | 646 | 1248 | 99 | 2984 | 500 | 293 | 1251 | 45 |

*Počty* *klientov a aktivít sú v tomto prípade relatívne, nakoľko jednému klientovi mohli byť poskytnuté viaceré aktivity, alebo jedná aktivita bola poskytnutá viacerým účastníkom.*

Reálne zasiahli najmä pri skupinových činnostiach okolnosti vo vzťahu k pandemickej situácií. Zároveň to bola i výzva, v zmysle vyskúšania si práce formou „home officu“ a prefenciou on-line komunikácie. Počas obdobia do znovuotvorenia pozostávala práca najmä v sledovaní aktuálnych pokynov, webinárov, vyhodnocovania už zozbieraných testových výsledkov a dotazníkových podkladov a vyhodnocovanie výsledkov depistáže s následným písaním a distribúciou správ k rodičom, samoštúdia čí prípravy aktualizačného vzdelávania.. Pracovná činnosť po znovuotvorení, bola limitovaná urgentnými prípadmi. Činnosť pozostávala s komunikácie nielen so zástupkyňami MŠ, ale i zriaďovateľmi a následne rodičmi a učiteľkami materských škôl. Hlavným zmyslom tejto komunikácie bolo čo najlepšie zhodnotenie objektívne získaných výstupov smerom k primeranej pripravenosti dieťaťa na vstup do školy.

Rovnako sme si vďaka novej situácií vyskúšali aj možnosť on-line-poradenstva. Toto prebiehalo cez aplikácie Messenger alebo cez kontaktný formulár na webovej stránke, alebo jednoducho cez telefonickú komunikáciu.

V tomto školskom roku sme vnímali ako veľmi výrazný nárast žiadosti rodičov o predčasné zaškolenie dieťaťa. V predchádzajúcich správach sme daný fakt zvlášť nevyzdvihovali, nakoľko nebol signifikantne výrazný. Ale v tomto školskom roku sme zaevidovali 15 žiadosti o vyšetrenie. Následne bolo z tohto počtu odporúčaných 8 predčasných zaškolení, to znamená, že dané deti spĺňali nároky zaškolenia. Predmetné môže súvisieť i so zmenou povinného predprimárneho vzdelávania od budúceho školského roka.

V  školskom roku 2019/2020 prebehla depistáž školskej zrelosti na 17 materských školách topoľčianskeho okresu, čo je pokles cca 50%. Ako bolo vyššie opísané daný pokles súvisel s obmedzenou prevádzkou škôl z dôvodu pandémickej situácie. Pri depistážach bolo vyšetrených 240 detí.

V školskom roku 2019/2020 bolo individuálne vyšetrených na školskú zrelosť 62 predškolákov a z toho 35 odporučených odkladov školskej dochádzky. Zaznamenali sme výrazný pokles odkladov školskej dochádzky, rovnako i počet individuálnych vyšetrení, čo ale koreluje s počtom detí, ktoré prešli resp. neprešli depistážou školskej zrelosti na materskej škole. Predpokladáme, že nám stúpne požiadavka na diagnostiku v prvých ročníkoch v školskom roku 2020/2021.

V súvislosti so *starostlivosťou o žiakov so všeobecným intelektovým nadaním* sme vykonali 28 aktivít s žiakmi MŠ. 12 detí spĺňalo podmienky zaradenia do 1. ročníka do triedy so všeobecným intelektovým nadaním.

Ako veľké pozitívum, ktoré vnímam so strany mimorezortnej verejnosti, zvýšený počet žiadosti o spoluprácu so strany súdu i kurately ÚPSVaR-u. Predmetné podľa nás signalizuje primeraný kredit zariadenia vo vzťahu k pomoci, poradenstvu a spolupráce s jednotlivými subjektmi alebo jednotlivcami, ktoré do tohto procesu vstupujú.

Počas sledovaného školského roku sme priebežne poskytovali starostlivosť, poradenskú a terapeutickú pomoc deťom s odloženou školskou dochádzkou, s poruchami učenia a osobnostného a psychického vývinu, klientom s poruchami správania ich zákonným zástupcom a pedagogickým a odborným pracovníkom škôl a školských zariadení. Zároveň sme sa v súlade so zákonom zúčastňovali výsluchov maloletých na kamerový záznam – 52 a to i mimo okres, nakoľko sme boli o to požiadaní, na čo dokázali sme dostatočne rýchlo reagovali. Rovnako sme i v zmysle platnosti nového trestného zákona boli súčinní i pri vypočúvaní ohrozených osôb v zmysle zákona.

Preventívne aktivity boli na ZŠ, SZŠ a SZŠ uskutočňované formou besied a prednášok v nasledujúcich témach:

* Prevencia sociálno-patologických javov
* Prevencia kyberšikany
* Prevencia šikanovania
* Nelátkové závislosti
* Riešenie konfliktov
* Partnerské vzťahy
* Adaptácia – zmena školského prostredia
* Zdravý životný štýl
* Výchova k manželstvu a rodičovstvu, plánované rodičovstvo
* Komunikácia
* Sekty, kulty
* Osobnosť dospievajúceho – vyzdvihnutie individuality
* Stres a jeho zvládanie
* Prevencia kyberšikany
* Podoby lásky
* Rodina a jej význam
* Aj učiť sa treba učiť
* Prevencia obchodovania s ľuďmi
* Duševné zdravie na stredných školách
* Zvládanie záťažových situácií

|  |  |  |
| --- | --- | --- |
| **aktivita** | **počet stretnutí** | **počet účastníkov** |
| konzultácia – rodič, učiteľ, iný odborný zamestnanec | 1166 |  |
| besedy, osvet. ,inf. činnosť | 149 | 1847 |
| podklady pre vých.vzddel. plány a iných odborníkov, správy, metod. materiály | 385 | 558 |
| Supervíz. činnosť, vedenie, riadenie, usmerňovanie, odborné konzília | 288 |  |

Činnosť *besedy, osvetová činnosť, informačná činnosť* vo vyššie uvedenej tabuľke reprezentujú aktivity uskutočňované v priestoroch základnej školy ale zároveň sociálny pedagóg intenzívne spolupracoval aj s Osvetovým strediskom v Topoľčanoch. Aj v tomto ukazovateli vidíme výrazné rozdiel v počtoch. Aj tu sa výrazne odzrkadlila situácia, uzavretie škôl, ktoré bolo pomerne dlhšiu časť počas druhého polroku školského roku 2019/2020. .

Na základe povinnosti vyplývajúcej z platnej legislatívy sme *metodicky usmerňovali* výchovných poradcov, školských psychológov na ZŠ a SŠ. Uskutočnili sa 4 stretnutia s výchovnými poradcami. Stretnutia sa uskutočnili v priestoroch CPPPaP ale i v priestoroch SOŠ potravinárskej a SŠ tovarov a služieb. Vo vzťahu ku školským špeciálnym pedagógom a psychológom sme orientovali metodické snaženie na individuálnu úroveň.

V súlade s POP na daný školský rok a so zámerom legislatívnych zmien smerom ku kariérovému poradenstvu sme spolupracovali s ÚPSVaR pri organizovaní „Burzy práce“, pre žiakov ôsmich a deviatych ročníkov, kde boli prezentované školy a zamestnávatelia nielen z topoľčianskeho okresu.

Aktívne sme pracovali v multirezortnej skupine zaoberajúcej riešením násilia na deťoch.

Poskytli sme možnosť vykonania odbornej praxe vysokoškolským študentom v počte 6.

Aj v predmetnom školskom roku bolo CPPPaP garantom adaptačného vzdelávania psychológa v CŠPP Topoľčany.

**C. Údaje o počte zamestnancov a plnení kvalifikačných predpokladov**

/§ 2 ods.1 písm. g/

V CPPPaP pracovalo k 31.8.2020 7 odborných zamestnancov, z toho 5 spĺňajú kritériá zaradenia ako odborný zamestnanec s prvou atestáciou, jeden zamestnanec spĺňa kritéria pre zaradenie odborného zamestnanca s druhou atestáciou. Jeden odborný zamestnanec spĺňa kvalifikačné predpoklady pre samostatného odborného zamestnanca- ale je zaradený do atestačného procesu

Nasledujúca tabuľka zachytáva počet zamestnancov, ich pracovné zaradenie a ukončené vzdelanie k 31.8.2020.

|  |  |  |
| --- | --- | --- |
| **Titl., meno, priezvisko** | **zaradenie** | **vzdelanie** |
| Mgr. Alexandra Rosová Hanáková | riaditeľ, psychológ s prvou atestáciou | TU FF Trnava, odbor psychológia |
| PhDr. Eva Hašanová | zástupca riaditeľa, psychológ | UK FF Bratislava, odbor psychológia |
| PhDr. Jarmila Pilková | psychológ s prvou atestáciou, ukončený pracovný pomer – 30.6.2020, dlhodobá PN od 16.1.2020 | UK FF Bratislava, odbor psychológia |
| PhDr. Zuzana Bakytová | špeciálny pedagóg s druhou atestáciou | UKF Nitra odbor špeciálna pedagogika, poradenstvo,  UKF Nitra, odbor vychovávateľstvo |
| Mgr. Henrieta Košťálová | samostatný špeciálny pedagóg, 50% úväzok | UK PF Bratislava, učiteľstvo pre školy pre mládež vyžadujúcu osobitnú starostlivosť |
| Mgr. Lenka Svoradová | Psychológ s prvou atestáciou, t.č. dlhodobá dovolenka | Univerzita Konštantína filozofa v NR, odbor psychológia |
| Mgr. Jana Bezáková | Psychológ s prvou atestáciou, | TU FF Trnava, odbor psychológia |
| Mgr. Andrea Klačanská | sociálny pedagóg s prvou atestáciou | VŠ zdravotníctva Bratislava, odbor sociálna práca |

**D. Ďalšie vzdelávanie zamestnancov** /§ 2 ods.1 písm. h/

Mgr. Alexandra Hanáková – - semináre a vzdelávanie súvisiace s legislatívnymi zmenami

- stretnutia riaditeľov na úrovni kraja, ktorých predmetom boli odborné otázky

- seminár „Detská agresivita, kam až môže zájsť“ – PhDr. Svoboda

- samovzdelávanie

- preškolenie GDPR

PhDr. Eva Hašanová - - aktualizačné vzdelávanie – „TABaK“ – PhDr. Klubert

- príprava aktualizačného vzdelávania

- samovzdelávanie

- preškolenie GDPR

Mgr. Andrea Klačanská - valné zhromaždenie sociálnych pedagógov

- samovzdelávanie

- preškolenie GDPR

Mgr. Jana Bezáková - aktualizačné vzdelávanie - TTD, TKC, KOGNI-T

- samovzdelávanie

- preškolenie GDPR

PhDr. Zuzana Bakytová - Trenčín- asociacia špeciálnych pedagógov – prezentácia učebnej pomôcky pre žiakov so ŠVVP

- pracovné stretnutia špeciálnych pedagógov, UKF, ped. fakulta Doc. Žovinec – 2x

- DYSMAS – školenie

- samovzdelávanie

- preškolenie GDPR

Mgr. Henrieta Košťálová - samovzdelávanie

- preškolenie GDPR

Počas školského roku 2019/2020 bola výrazne obmedzená možnosť účasti na niektorých vzdelávaniach. Preto sa väčšina preniesla do on-line priestoru, čo je v ďalšom vzdelávaní uvedené ako samovzdelávanie. Ide najmä o on-line školenia, webináre, podkasty.

**E. Údaje o aktivitách a prezentácii CPPPaP na verejnosti** /§ 2 ods. 1 písm. i/

S činnosťou CPPPaP Topoľčany sa mohla verejnosť stretnúť na rôznych úrovniach – skupinové činnosti na školách určené žiakom alebo rodičom alebo pedagogickým pracovníkom. Spolupracovali sme a zúčastňovali sa na stretnutiach s ÚPSVaR pri koordinácií ochrany deti pred násilím.

Aj v danom školskom roku sme priebežne aktualizovali webovú stránku zariadenia [/www.cpppaptopolcany.sk/](mailto:/www.cpppaptopolcany@gmail.com/), na ktorej má verejnosť prístup k potrebným informáciám a zároveň aj možnosť priameho kontaktu, ktorý bol aj využívaný.

**F. Údaje o projektoch, do ktorých je CPPPaP zapojené** /§ 2 ods. 1 písm. j/

V školskom roku 2019/2020 sme nemali možnosť zapojenia sa do výzvy „Psychologické a špeciálnopedagogické poradenstvo 2020“, nakoľko nebola realizovaná. Sme zapojení sa do projektu VÚDPaP –u „Štandardizáciou systému poradenstva a prevencie k úspešnosti inklúzií na trhu práce („NP štandardy“)“ .

**G. Údaje o priestoroch a materiálno-technických podmienkach CPPPaP** /§2 ods. 1 písm./

CPPPaP sídli od 1.1.2014 v priestoroch, ktoré využívame formou výpožičky, v samostatnej budove, na druhom poschodí. Máme primerané priestorové podmienky, každý zamestnanec má svoju kanceláriu. V novej zmluve sme dostali do výpožičky aj zasadacie priestory, ktoré môžeme využívať na stretnutia s odbornými i pedagogickými zamestnancami. V tomto školskom roku bolo v tejto miestnosti aj vytvorené pracovisko pre špeciálneho pedagóga. Rovnako tu máme zriadený aj herný kútik pre prácu s klientom, alebo určený na strávenie čakania na diagnostiku. V zmysle navýšenia počtu zamestnancov, v súlade s pripravenosťou na trh práce, sme dostali možnosť zamestnať kariérového poradcu. V súlade s daným, budeme riešiť zvýšenie počtu kancelárií v školskom roku 2020/2021.

**H. Údaje o finančnom zabezpečení** /§ 2 ods. 1 písm. m/

Aj v sledovanom období sme rozpočtová organizácia s právnou subjektivitou. Rovnako aj v tomto školskom roku sme riešili nedostatok finančných prostriedkov. Tento stav bol spôsobený nepomerným poukázaním rozpočtových prostriedkov zriaďovateľom. I keď rozpočet pridelený ministerstvom by bol dostačujúci, nie sú nám v plnej miere tieto prostriedky poskytnuté. Tu vnímame veľký problém, nakoľko sa neustále musíme v rámci dohadovacieho konania dožadovať finančných prostriedkov, ktoré nám boli ministerstvom pridelené.

**I. Cieľ, ktorý si CPPPaP určilo v koncepčnom zámere na školský rok 2019/2020** /§ 2 ods. 1 písm. n/

Ciele a plány budú realizované v kontexte s POP na daný školský rok a v nasledujúcom období budú korešpondovať s odporučeniami POP a so smerovaním CPPPaP.

* pokračovať v nastúpenom trende práce v oblasti psychologickej a špeciálno-pedagogickej starostlivosti
* vytvorenie primeraných podmienok pre prácu kariérového poradcu
* aktívne na školách zvyšovať povedomie a potrebu kvalitného kariérového poradenstva
* poskytovať celostnú a kompletnú starostlivosť jednotlivcovi i skupine „pod jednou strechou“

Stanovené ciele s predchádzajúceho školského roka sa nám darilo napĺňať v primeranej miere. Nedostatočne sme naplnili cieľ v zmysle práce so žiakmi MŠ po ukončení depistáže školskej zrelosti a to z dôvodu najmä vzniknutej pandémickej situácie.

**J. Oblasti, v ktorých má CPPPaP dobré výsledky a oblasti, v ktorých je potrebné činnosť**

**skvalitniť** / § 2 ods. 1 písm. o/

**SWOT analýza**

***Silné stránky***

* Kvalifikovaní odborní zamestnanci s dlhoročnou praxou a skúsenosťami
* Ochota zamestnancov prijímať nové impulzy v práci zo strany vedenia
* Ľahká dostupnosť našich služieb, bezplatné poskytovanie
* Krátka čakacia doba na prvé psychologické a špeciálno-pedagogické vyšetrenie
* Možnosť prijímania absolventov na absolventskú prax
* Dostatočné materiálovo-technické vybavenie
* Kvalitné vybavenie diagnostickými a reedukačnými metodikami
* Primeraná spolupráca so školami topoľčianskeho okresu
* Prirodzené obmieňanie odborných zamestnancov
* Rýchle riešenie požiadaviek odborníkov z iných rezortov
* Úzka naviazanosť a spolupráca s CŠPP postavená na kolegiálnych vzťahoch
* Takmer 100% obsadenie prepočítaného počtu zamestnancov odbornými zamestnancami
* Výrazné zintezívnenie medzirezortnej spolupráce – súdy, ÚPSVaR (kuratela) na základe kladných výsledkov práce a výstupov nášho zariadenia

***Slabé stránky***

* Nedostatočné finančné ohodnotenie
* Nedostatok financií zabezpečujúcich chod zariadenia i napriek tomu, že finančné prostriedky boli na organizáciu pridelené
* S financiami súvisí aj nemožnosť repasovať osobné PC
* Nedostatok možnosti na vzdelávanie

***Príležitosti***

* Zapojenie na do národného projektu - VÚDPaP –u „Štandardizáciou systému poradenstva a prevencie k úspešnosti inklúzií na trhu práce („NP štandardy“)“
* Motivovať pracovníkov k ďalšiemu vzdelávaniu
* Získavanie prostriedkov z projektov
* Využívať dlhodobú tradíciu zariadenia
* Prax pre VŠ
* Organizovanie vzdelávania pre odbornú verejnosť
* Primerané komunikácia so zriaďovateľom
* Zákonná podpora v práci

***Riziká***

* Zovšednenie pracovného nasadenia
* Nízka spoločenská morálka k negatívnym sociálnym javom
* Nedostatočná spolupráca jednotlivých zložiek vstupujúcich do procesu nápravy – rodina, škola
* Pribúdanie a zmena legislatívy, nejasne a nesystematický prijímané legislatívne zmeny

***Opatrenia***

* Motivovať k ochote vzdelávať sa
* Motivovať zamestnancov k používaniu nových foriem práce pri prevencii, diagnostike a terapií
* Osobným príkladom a pracovným zápalom posilňovať pracovné nasadenie odborných zamestnancov
* Udržanie pozitívnej klímy na pracovisku
* Uskutočňovanie vzdelávania na pracovisku
* Pracovať na prehĺbení spolupráce s CŠPP
* Spolupráca s inými CPPPaP nitrianskeho kraja v riešení dofinancovania poradenských zariadení

Správu vypracovala: Mgr. Alexandra Rosová Hanáková

V Topoľčanoch, 26.10.2020